Jabarkan Artinya : dari Prasasti Sugih Manek

(batu sima) yang didirikan menandakan bahwa mapatih telah memerintahkan agar (situs) akan dijadikan sima

dari Limus dan Tempuran, seluruh hasilnya dipersembahkan untuk Bhatara Sang (yang bertahta) di hyang prasada di Sugih Manek

1. || o || awighnamastu || śiwamastu sarwwa jagataḥ parahita iratāḥ bhawantu

2. bhūtaganāḥ doṣaḥ prayāntu nāśa || sarwwatra sukhī bhawatu lokaḥ || o ||

3. ……… swasti śakawarṣātita 837 asujimāsa tithi dwitīya śuklapakṣa ma po bu wāra

4. agneyadeśa citrānakṣatra weḍŗtiyoga twaṣta dewatā irika diwaśa ni anugraha śrī ma

5. hārāja śrī dakṣottamabāhubajrapratipakṣakṣaya i rakai kanuruhan mumpung sumusuk i

6. kanang wanwa i limus watěk kanuruhan gawai mā 1 mwang anaknya i tampuran mangguhan tapak su 10 mā

7. …i satahun satahun sīmāni dharmma rakryān prāsāda kabikwan i sugih manek paknānya pama

8. …i bhaṭāra pratidina mwang taḍaha sangka sdangnya sakwaiḥnira umyāpara kapūjan bhaṭāra sangasisa

9. …………………………………………………… rakryān i sugih manek mwang ikang i limus tan katamāna de sang

10. (m)āna katrīṇi pangkur tawān tirip tiruan manghuri mwang sowāra sang mangilala drabya haji kring pangurang

11. pamŗṣi manimpiki halu warak pamaṇikan maṇiga lwa malandang pakalangkang tapahaji airhaji

12. juru guśali juru dagang juru nambi juru huñjaman juru kutak juru jalir juru juḍi uṇḍahagi limus galuḥ

13. pangaruhan watu tajěm taji paṇḍe mapayungan kḍi walyan paranakan widu mangidung juru paḍahi

14. sinagiha. tangkil salwit burahan sambal sumbul watak ri jro singgaḥ pamrṣi hulun haji ma

15. haliman lěbělěb ityaiwamādi saprakāra ning mangilala dŗbya haji miśraparamiśra kabaiḥ ta

16. n tamā irikaing kabikwan i sugiḥ manek mwang ikang i limus samangkana sukhaduḥkhanya mayang tan tka ring wwaḥ

17. ḍaṇḍa kuḍaṇḍa bhaṇḍihalādi salwirāning wipati mati katibā māti kalbu inalap ni glap walū rumambatting natar

18. raḥ kasawur wangkai kābunnan ityaiwamādi tumama i bhaṭāra ataḥ ikana kabaiḥ samangkana ikanang masambya

19. wahāra hana iriking kuśala rakryān hingana kwehanya paṇḍai mās paṇḍe bsi paṇḍe tambaga paṇḍe gangsa tlung

20. wawwan i sasīma macadar tlung pacadaran mangarah tlung lumping mangulang tlung tuhān kbo anya prāṇa 4 i satuhān

21. ……. wḍus prāṇa 8 aṇḍaḥ sawanteyan mangulangan tlung pasang ikanang samangkana tan knā i parammasan yāpwan dwala

22. pinikulan sanggāning mabasaḥ ……. sa ……. makacapuri kapas wungkuḍu tambaga gangsa timaḥ wsi wras paḍat lbagu

23. la …b.. r labeḥ kasumba saprakāra ning dwal pinikul kalima bantal ing satuhān pikulpikulananya tlung tuhān ingsasī

24. ma ………………………. tan knā de sang mangilala drabya haji saparānanya sadeśanya ndān makmitana ya tulis mangailwi

25. nan yapwan lwih kwaiḥnya sangkā irika panghīnghing iriya knāna ikanang sakalwihnya de sang mangilala sobara baji tan

26. ahikana kunang ikanang mañambul mangapus mañawring mapabangan manglākha manguwar manahab manuk mamīsaṇḍung manga

27. ………… manarub manula wungkuḍu mangdyun manglurung manghapū ityaiwamādi kapwa ya tribhāgan sadūman marā i bhaṭāra

28. sadūmān sang makmitan dharmma sadūman i sang mangilala drabya haji mangkana ikanang ajña haji panghing irikanang sambyawahāra

29. hana ….. ikaing ……mangasěakan rakryān pagěpagě(ḥ) i mahārāja śrī dakṣottamabāhubajrapratipakṣakṣaya mā su

30. mā …. wḍihan ragi yu 1 i rakryān binihaji parameśwarī mā su 1 mā 4 ken blah 1 i rakryan momahuma(ḥ) gurumbangi pūttara